دار عزيز أخنوش، وزير الفلاحة والصيد البحري والتنمية القروية والمياه والغابات، لبارح الأربعاء، زيارة للداخلة بمناسبة انطلاق أربعة وحدات صناعية لتثمين المنتجات البحرية، تختارت ضمن طلب إبداء الاهتمام اللي لونصاه قطاع الصيد البحري. وحسب بلاغ لوزارة الفلاحة، توصلات بيه “كود”، فكتتعلق هذ الوحدات بأربعة وحدات صناعية لتصبير السمك، واللي بلغات قيمة استثمارها الإجمالي بمليار درهم، كما تقدر طاقة معالجتها الإجمالية اليومية ب 425 طنًا باليوم. أما عن طاقتها الإنتاجية الإجمالية السنوية فتقدر ب 355 مليون علبة سنويا. وبالنسبة لفرص الشغل، فقد مكنت هذه الوحدات من خلق 3000 منصب شغل مباشر. وكيجي افتتاح هذ الوحدات الصناعية فإطار استراتيجية “أليوتيس”، وبرنامج تنمية الأقاليم الجنوبية للفترة الممتدة ما بين 2016 و2021، اللي تم إطلاقو تحت رعاية الملك محمد السادس، من أجل تعزيز النسيج الصناعي للجهة والرفع من حصة المصطادات المثمنة محليا، بالإضافة لتطوير صناعات المنتوجات البحرية، وخلق فرص الشغل. وكان مع أخنوش فهذ الزيارة والي جهة الداخلة-وادي الذهب، عامل إقليم وادي الذهب، ورئيس مجلس جهة الداخلة – وادي الذهب، و ممثل غرفة الصيد البحري الأطلسية الجنوبية، ومسؤولين مركزيين وجهويين. 
مليار درهم هي قيمة استثمارها الإجمالي.. أخنوش دار زيارة لـ4 وحدات صناعية للمنتجات السمكية – تصاور